CELEX: C2006/178/28
Language: fi
Date: 2006-07-29 00:00:00
Title: Asia C-206/06: Ennakkoratkaisupyyntö, jonka Rechtbank Groningen (Alankomaat) on esittänyt  2.5.2006  — Essent Netwerk Noord BV v. Aluminium Delfzijl BV, BV Nederlands Electriciteit Administratiekantoor ja Essent Netwerk Noord BV v. 1. Saranne BV ja 2. BV Nederlands Electriciteit Administratiekantoor ja Aluminium Delfzijl BV v. Alankomaiden valtio (talousministeriö)

29.7.2006   
            
            
               FI
            
            
               Euroopan unionin virallinen lehti
            
            
               C 178/17
            
         Ennakkoratkaisupyyntö, jonka Rechtbank Groningen (Alankomaat) on esittänyt 2.5.2006 — Essent Netwerk Noord BV v. Aluminium Delfzijl BV, BV Nederlands Electriciteit Administratiekantoor ja Essent Netwerk Noord BV v. 1. Saranne BV ja 2. BV Nederlands Electriciteit Administratiekantoor ja Aluminium Delfzijl BV v. Alankomaiden valtio (talousministeriö)
   (Asia C-206/06)
   (2006/C 178/28)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank Groningen
   Pääasian asianosaiset
   
      Kantaja: Essent Netwerk Noord BV
   
      Vastaaja: Aluminium Delfzijl BV
   
      Muut osapuolet: BV Nederlands Electriciteit Administratiekantoor, Saranne BV, BV Nederlands Electriciteit Administratiekantoor ja Alankomaiden valtio (talousministeriö)
   Ennakkoratkaisukysymykset
   
               1.
            
            
               Onko EY 25 ja EY 90 artiklaa tulkittava siten, että ne ovat esteenä sellaiselle säännökselle, jonka perusteella kotimaisten sähkönostajien on siirtymäkautena (31.8.2000—31.12.2000) maksettava verkko-operaattorilleen korotettua maksua niille toimitusta sähköstä, kun verkko-operaattorin on suoritettava tämä korotus lainsäädännössä nimetylle yhtiölle tarkoituksena kattaa sellaiset hukkakustannukset, jotka ovat syntyneet kyseiselle yhtiölle ennen sähkömarkkinoiden vapauttamista kuuluneista velvoitteista tai sen toteuttamista investoinneista, ja kun kyseinen yhtiö:
               
                           —
                        
                        
                           on neljän kotimaisen sähköntuotantolaitoksen yhdessä omistama tytäryhtiö;
                        
                     
                           —
                        
                        
                           oli kyseisenä ajanjaksona (vuonna 2000) yksin vastuussa tuona vuonna syntyneistä hukkakustannuksista;
                        
                     
                           —
                        
                        
                           tarvitsee kiistatta tuona vuonna syntyneiden kustannusten kattamiseksi 400 miljoonaa NLG (181 512 086,40 euroa), ja
                        
                     
                           —
                        
                        
                           joutuu, jos korotetusta maksusta saatavat tulot ylittävät edellä mainitun summan, suorittamaan yli menevän osan ministeriölle?
                        
                     
         
               2.
            
            
               Onko ensimmäisessä kysymyksessä mainittu säännös yhteensopiva EY 87 artiklan 1 kohdan kanssa?